section_heading: Životopis
paragraph_text: Godine 1873. dovršena je gradnja jedrenjaka po narudžbi kapetana Nika u brodogradilištu u Korčuli. Nazvao ga je po očevom imenu, Giovanni D. Bio je to najveći dalmatinski jedrenjak. Za njegova je mandata Jelsa mnogo gospodarstveno napredovala i postala je jedna od najnaprjednijih općina u Austro-Ugarskoj. Zasluga je to njegova angažmana na podizanju vinogradarstva u Jelsi i na otoku Hvaru, zatim kvalitete vina, izvoza otočkih proizvoda i lokalne trgovine.